alexandrainst/scandi-wiki huggingface dataset:
Sørleg sjøelefant

Sørleg sjøelefant eller sørleg elefantsel er ein sjøelefant som både er den største selarten og det største rovpattedyret som finst. Han lever på fleire øyar og kystar sirkumpolart rundt Antarktis. 

Dyra har fått namnet sitt fordi hannane har ein oppblåsbar nasesekk som minner om snabelen til ein elefant. Sørleg sjøelefant har mndre nasesekk og kraftigare kranium enn den nordlege arten.

Dyra har sterk kjønnsdimorfisme som mellom anna tyder at hannane er mykje større enn hoene. Hannar blir typisk 4,5 meter lange og 1,5-3 tonn tunge, men kan bli opptil 5,8 meter og 3,7 tonn. Hoer veg vanlegvis 350-600 kg, men kan bli opptil 800 kg. 

Sjøelefantar lever i koloniar der éin hann har kontroll over revir med fleire hoer og ungar. Hannane slost om revir og satus ved hjelp av store hjørnetenner. Den viktigaste maten deira er blekksprut, som omfattar rundt 75 % av kosthaldet. Elles et dei fisk.

Sørleg sjøelefant finst på Antarktika og øyar i det sørlege Stillehavet. Ein kan finna dei så langt nord som Falklandsøyane, Sør-Afrika og Australia.

Selane lever størsteparten av livet til havs, men kjem på land for å føda, para seg og gro nytt skinn. Koloniane deira på land er støyfulle stader. Hannane utstøyter kraftige brøl i paringstida. Hoene kan både laga ein mørk, knurrande lyd og ein høgfrekvent jodlelyd når dei kaller på ungane eller er redde. Ungane kan laga ein skarp bjeffelyd.

Sørleg elefant er byttedyr for spekkhoggar, store haiar og leopardsel. Dei har også vore jakta av menneske i fleire tusen år. Dei blei utsett for intens  jakt på 1800-talet, og var truga av utrydding. Etter at jakta opphøyrde i løpet av 1900-talet har bestandane teke seg opp igjen fleire stader. Bestanden av sørleg sjøelefant blei estimert til 650 000 på midten av 1990-talet.

Bakgrunnsstoff

Kjelder
«sjøelefanter» i Store Norske Leksikon
«Mirounga leonina» ved iucnredlist.org
Delar av denne artikkelen bygger på «Elephant seal» frå ,  den 21. oktober 2012.  
 

Selar
Dyr i Antarktis
Pattedyr i Argentina
Pattedyr i Australia
Pattedyr i Chile
Pattedyr på New Zealand
Crozetøyane
Macquarie-øya
Prince Edwardøyane

Heard- og McDonaldøyane
Sør-Georgia og Sør-Sandwichøyane
Île Amsterdam
Kerguelen
Bouvetøya
Brewster Island

Brewster Island er ei lita øy som ligg nordaust for Danco Island i Errera Channel, utanfor vestkysten av Graham Land. Ho er med på eit argentinsk kart frå 1950, og vart namngjeven av UK Antarctic Place-Names Committee i 1960 etter sir David Brewster, ein skotsk naturfilosof som i 1844 utbetra spegelstereoskopet oppfunnen av sir Charles Wheatstone.

Sjå òg 
 Antarktiske og subantarktiske øyar

Kjelder
Denne artikkelen bygger på «Brewster Island» frå ,  den 22. oktober 2012. 
 oppgav desse kjeldene: 
 
 

Øyar i Graham Land
Danco Coast
Brian Island

Brian Island er den vestlegaste av Debenham Islands, utanfor vestkysten av Graham Land. Ho vart kartlagd av British Graham Land Expedition (BGLE), 1934–37, under Rymill, som namngav ho etter ein son av Frank Debenham, eit medlem av BGLE Advisory Committee.

Sjå òg 
 Antarktiske og subantarktiske øyar

Kjelder
Denne artikkelen bygger på «Brian Island» frå ,  den 22. oktober 2012. 
 oppgav desse kjeldene: 
 
 

Øyar i Graham Land
Fallières Coast
Brooklyn Island

Brooklyn Island er ei øy som ligg 1,5 km sør for Isla Nansen Sur i den austlege delen av Wilhelmina Bay, utanfor vestkysten av Graham Land. Ho vart oppdaga av Belgica-ekspedisjonen under Gerlache, 1897–99, og kalla opp etter Brooklyn i New York, heimstaden til dr. Frederick A. Cook, som var eit amerikansk medlem av ekspedisjonen der han var kirurg, antropolog og fotograf.

Sjå òg 
 Antarktiske og subantarktiske øyar

Kjelder
Denne artikkelen bygger på «Brooklyn Island» frå ,  den 22. oktober 2012. 
 oppgav desse kjeldene: 
 
 

Øyar i Graham Land
Danco Coast
Buffer Island

Buffer Island er ei stort sett isdekt øy som ligg vest for Wordie isbrem, 9 nautiske mil nordvest for Mount Balfour ved Fallières Coast. Øya vart fotografert frå lufta av Ronne antarktiske forskingsekspedisjon i 1947. Etter landmålingar gjort av Falklands Islands Dependencies Survey i 1958 vart ho kalla «Buffer ishaug» av UK Antarctic Place-Names Committee (UK-APC) fordi han stengde den nordvestlege straumen til isbremmen i nærleiken. UK-APC endra namnet til Buffer Island då Wordie isfront trekte seg attende kring 1999, då ein såg at dette var ei øy.

Kjelder 

Øyar i Graham Land
Fallières Coast
Bugge Islands

Bugge Islands er ei lita gruppe isdekte øyar som ligg like utanfor fronten av Wordie isbrem og mellom 4 og 11 nautiske mil nordvest for Mount Guernsey, utanfor vestkysten av Den antarktiske halvøya. Dei vart først sett frå lufta og fotograferte av British Graham Land Expedition i 1936, og seinare grovt kartlagd frå bileta. Dei vart observerte i 1947 frå «Port of Beaumont, Texas» av Ronne antarktiske forskingsekspedisjon (RARE) under Finn Rønne, som namngav øyane etter niesa si, Ruth Bugge, som forsynte ekspedisjonen med ullklede frå Noreg. Gruppa vart òg vitja av Den chilenske antarktisekspedisjonen, 1947, som gav øyane namnet Isla Aldea, Isla Eleuterio Ramírez, Isla Latorre, etter heltar i sjøslaget ved Iquique. 

Frå nord til sør er øyane i gruppa:
Ramírez Island 
Aldea Island 
Landrum Island

Sjå òg 
 Antarktiske og subantarktiske øyar

Kjelder 

Øyar i Graham Land
Fallières Coast
Finn Rønne

Finn Rønne, på engelsk òg Finn Ronne (), var ein norsk-amerikansk antarktisutforskar.

Finn Rønne var son av Martin Rønne som deltok på Fram-ekspedisjonen til Roald Amundsen 1910–1912. Rønne emigrerte til USA i 1923 og vart amerikansk statsborgar i 1929. Etter å ha jobba for Westinghouse Electric Corporation i nokre år, deltok han i to av Richard E. Byrd sine ekspedisjonar til Antarktis.

Etter å ha tenestegjort fleire år i United States Navy, der han oppnådde grada kaptein, vende Rønne tilbake til Antarktis i 1940-åra med støtte frå American Geographical Society. Ronne Antarctic Research Expedition frå 1946 til 1948 kartla og utforska kystlinja av Weddellhavet og sette ei rekkje polarrekordar. Rønne la attende 5 800 kilometer på ski og hundesledar – meir enn nokre andre i historia. Kona hans Edith var med han på denne ekspedisjonen som historikar og nyhendekorrespondent. I 1950-åra organiserte marinen Operasjon Deepfreeze for å utfylle kartlegginga av Antarktis og etablere forskingsstasjonar. Rønne vart vitskapleg og militær leiar for ein amerikansk base ved Weddellhavet.

Rønne skreiv ei rekkje bøker om Antarktis og mange vitskaplege artiklar om polarforsking. Han mottok ei rekkje medaljar og utmerkingar for tenesta si, den geografiske utforskinga og det vitskaplege virket. Han mottok òg St. Olavs Orden. Finn Ronne Memorial Award blir delt ut av The Explorers Club til einskildpersonar som har utmerkt seg innan polarforskning. Filchner-Ronne-isen inst i Weddellhavet er kalla opp etter han og den tyske polarforskaren Wilhelm Filchner.

Utgjevingar 
Antarctic Conquest (1949, med L. Sprague de Camp)
Antarctic Command (1958)
Ronne Expedition to Antarctica (1970)
Antarctica, My Destiny (1979)

Kjelder

Denne artikkelen bygger på «Finn Rønne» frå ,  den 22. oktober 2012. 
 oppgav desse kjeldene: 
Hovudkjelde: Biography: Captain Finn Ronne.  Naval Historical Center 
Andre referansar:

Bakgrunnsstoff 

Time Magazine 1948 
Biography of Finn Ronne, Arlington National Cemetery Website

Norske antarktisfararar
Norsk-amerikanarar
Folk frå Horten
St. Olavs Orden
Offiserar i US Navy
Challenger Island

Challenger Island er ei øy som ligg like nord for Murray Island, utanfor vestkysten av Graham Land. Namnet vart nytta i 1906 av J. Gunnar Andersson frå Den svenske antarktisekspedisjonen under Otto Nordenskjöld i 1901–04.

Sjå òg 
 Antarktiske og subantarktiske øyar

Kjelder
Denne artikkelen bygger på «Challenger Island» frå ,  den 22. oktober 2012. 
 oppgav desse kjeldene: 
 
 

Øyar i Graham Land
Danco Coast
Chavez Island

Chavez Island er ei øy som ligg like vest for Magnier Peninsula, som ligg mellom Leroux Bay og Bigo Bay, utanfor vestkysten av Graham Land. Ho vart oppdaga og namngjeven av Den franske antarktisekspedisjonen, 1908–10, under Jean-Baptiste Charcot, truleg etter kommandør Alfonso Chaves i Ponta Delgada på Asorane, men stavinga Chavez har vorte brukt i lang tid.

Sjå òg 
 Antarktiske og subantarktiske øyar

Kjelder 

 SCAR Composite Gazetteer of Antarctica.

Øyar i Graham Land
Graham Coast
Cliff Island

Cliff Island er ei smal, klipperik øy på sørsida av Mutton Cove, som ligg like sør for Upper Island og 8 nautiske mil vest for Prospect Point, utanfor vestkysten av Graham Land. Ho vart kartlagd og namngjeven av British Graham Land Expedition under Rymill, 1934–37.

Sjå òg 
 Antarktiske og subantarktiske øyar

Kjelder 

Øyar i Graham Land
Graham Coast
Cuverville Island

Cuverville Island eller Île de Cavelier de Cuverville er ei mørk, klipperik øy som ligg i Errera Channel mellom Arctowski Peninsula og den nordlege delen av Rongé Island, utanfor vestkysten av Graham Land. Cuverville Island vart oppdaga av Belgica-ekspedisjonen (1897–1899) under Adrien de Gerlache, som namngav ho etter J.M.A. Cavelier de Cuverville (1834–1912), ein viseadmiral i Den franske marinen.

Om sommaren er det ofte eselpingvinar som hekkar på Cuverville..

Galleri

Sjå òg 
 Composite Antarctic Gazetteer
 Antarktiske og subantarktiske øyar
 Antarktiske øyar sør for 60 °S
 SCAR
 kravområde i Antarktis

Kjelder

Denne artikkelen bygger på «Cuverville Island» frå ,  den 22. oktober 2012.

Bakgrunnsstoff
Bilete frå Cuverville Island

Øyar i Graham Land
Danco Coast
Compass Island

Compass Island er ei lita klipperik øy som ligg i Marguerite Bay 7 nautiske mil nordvest for Terra Firma Islands. Ho vart først observert og fotografert frå lufta den 1.februar 1937 av British Graham Land Expedition. Ho vart først vitja av Falkland Islands Dependencies Survey i 1948, Ho vart kartlagd av dei i 1949, og ho fekk dette namnet av dei på grunn av vanskane dei hadde her med kompasspeiling, som viste seg å kome av at ein hadde nytta ein jerntråd i staden for ein kopartråd i i hetta på ein anorakk.

Sjå òg 
 Antarktiske og subantarktiske øyar

Kjelder 

Øyar i Graham Land
Fallières Coast
Consort Islands

Consort Islands er to småøyar i Marguerite Bay i Antarktis. Dei ligg 0,5 nautiske mil nordaust for Emperor Island i Îles Dion. Îles Dion vart først oppdaga og grovkartlagde i 1909 av Den franske antarktisekspedisjonen. Consort Islands vart kartlagde i 1948 av Falkland Islands Dependencies Survey og ho fekk dette namnet av UK Antarctic Place-Names Committee fordi ho er tilknytt Emperor Island (consort tyder 'gemalinne' på engelsk, emperor tyder 'keisar'.

Sjå òg 
 Antarktiske og subantarktiske øyar

Kjelder 

Øyar i Graham Land
Fallières Coast
Conway Island

Conway Island ligg i Holtedahl Bay vest for Lens Peak, utanfor vestkysten av Graham Land. Ho vart fotografert av Hunting Aerosurveys Ltd i 1956–57, og kartlagd frå desse bileta av Falkland Islands Dependencies Survey. Ho vart namngjeven av UK Antarctic Place-Names Committee i 1959 etter Martin Conway, 1. baron Conway av Allington, ein engelsk fjellklatrar og pioner innan polar skigåing då han kryssa Vestspitsbergen i 1896.

Sjå òg 
 Antarktiske og subantarktiske øyar

Kjelder
Denne artikkelen bygger på «Conway Island» frå ,  den 22. oktober 2012. 
 oppgav desse kjeldene: 
 
 

Øyar i Graham Land
Graham Coast
Cornish Islands

Cornish Islands er to små, snødekte øyar med ei klippe i mellom, som ligg 4 nautiske mil sør for Liard Island i Hanusse Bay i Graham Land. Dei vart kartlagde frå flyfoto tekne av Ronne antarktiske forskingsekspedisjon (1947–48) og Falkland Islands and Dependencies Aerial Survey Expedition (1956–57). Dei vart namngjevne av UK Antarctic Place-Names Committee etter Vaughan Cornish (1863–1948), ein engelsk geograf som forska på korleis snøfonner oppstår i 1901–14.

Sjå òg 
 Antarktiske og subantarktiske øyar

Kjelder 

Øyar i Graham Land
Loubet Coast
Courtier Islands

Courtier Islands er ei gruppe på kring 24 småøyar og skjer i Marguerite Bay, som ligg like sørvest for Emperor Island i Îles Dion. Îles Dion vart først oppdaga og grovt kartlagde i 1909 av Den franske antarktisekspedisjonen. Courtier Islands vart vitja og kartlagde i 1949 av Falkland Islands Dependencies Survey og ho fekk dette namnet av UK Antarctic Place-Names Committee på grunn av nærleiken til Emperor Island. Courtier tyder «hoffmann» eller «beilar» på engelsk og emperor tyder «keisar».

Sjå òg 
 Antarktiske og subantarktiske øyar

Kjelder
Denne artikkelen bygger på «Courtier Islands» frå ,  den 22. oktober 2012. 
 oppgav desse kjeldene: 
 
 

Øyar i Graham Land
Fallières Coast
Dallmann Nunatak

Dallmann Nunatak er ein nunatak 5 nautiske mil nord for Bruce Nunatak i Seal Nunataks-gruppa, utanfor austkysten av Den antarktiske halvøya. Han vart først kartlagd i 1902 av Den svenske antarktisekspedisjonen under Otto Nordenskjöld, og vart namngjeven av han etter kaptein Eduard Dallmann.

Kjelder 

Øyar i Graham Land
Nunatakar i Graham Land
Oscar II Coast
Danco Island

Danco Island eller Isla Dedo er ei øy utanfor Antarktis, som ligg i den sørlege delen av Errera Channel, utanfor vestkysten av Graham Land. Ho vart kartlagd av Belgica-ekspedisjonen under Adrien de Gerlache, 1897–1899. Danco Island vart kartlagd av Falkland Islands Dependencies Survey frå «Norsel» i 1955, og vart namngjeven av UK Antarctic Place-Names Committee etter Emile Danco (1869–1898), ein belgisk geofysikar og medlem av Belgica-ekspedisjonen, som døydde ombord på «Belgica» i Antarktis.

Galleri

Sjå òg
 Antarktiske og subantarktiske øyar

Kjelder 

Øyar i Graham Land
Danco Coast
Darbel Islands

Darbel Islands er ei gruppe øyar og skjer som strekkjer seg 5 nautiske mil sørvestover frå Cape Bellue over innløpet til Darbel Bay, utanfor vestkysten av Graham Land. Dei vart kartlagde i 1930 av mannskapet på Discovery Investigations ombord på RSS «Discovery II» og kalla Marin Darbel Islands etter bukta dei ligg i. Begge namna vart sidan korta ned av UK Antarctic Place-Names Committee.

Sjå òg 
 Antarktiske og subantarktiske øyar

Kjelder 

Øyar i Graham Land
Loubet Coast
Darboux Island

Darboux Island er ei øy som ligg 3 nautiske mil vest for Cape Perez utanfor vestkysten av Graham Land. Ho vart oppdaga av Den franske antarktisekspedisjonen, 1903–05, og vart namngjeven av Jean-Baptiste Charcot etter Jean Gaston Darboux, ein kjend fransk matematikar.

Sjå òg 
 Antarktiske og subantarktiske øyar

Kjelder 

Øyar i Graham Land
Graham Coast
Davidson Island

Davidson Island er ei lita, kuppelforma, isdekt øy mellom Wollan Island og Shull Rocks i Crystal Sound. Ho vart kartlagd frå flyfoto tekne av Ronne antarktiske forskingsekspedisjon (1947–48) og Falkland Islands and Dependencies Aerial Survey Expedition (1958–59) og frå landmålingar av Falkland Islands Dependencies Survey (1958–59). Ho vart namngjeven av UK Antarctic Place-Names Committee etter William L. Davidson, ein amerikansk fysikar som nytta nøytrondiffraksjon til å finne plasseringa til hydrogenatom i is.

Sjå òg 
 Antarktiske og subantarktiske øyar

Kjelder
Denne artikkelen bygger på «Davidson Island» frå ,  den 22. oktober 2012. 
 oppgav desse kjeldene: 
 
 

Øyar i Graham Land
Graham Coast
Day Island

Day Island er ei øy som ligg like sør for The Gullet og 2 nautiske mil nord for Wyatt Island i den nordlege delen av Laubeuf Fjord, utanfor vestkysten av Graham Land. Ho vart først kartlagd i 1936 av British Graham Land Expedition under Rymill, som nytta det provisoriske namnet Middle Island for denne øya. Øya vart kartlagd på ny i 1948 av Falkland Islands Dependencies Survey og fekk det nye namnet av dei etter viseadmiral sir Archibald Day, hydrograf i marinen.

Sjå òg 
 Antarktiske og subantarktiske øyar

Kjelder 

Øyar i Graham Land
Loubet Coast
Debenham Islands

Debenham Islands er ei gruppe øyar og holmar som ligg mellom Millerand Island og vestkysten av Graham Land. Debenham Islands vart oppdaga og vart namngjeven av British Graham Land Expedition (BGLE) (1934–1937) under John Riddoch Rymill; BGLE-basen var på Barry Island, i midten av gruppa, i denne tida. Dei vart kalla opp etter Frank Debenham, som var medlem av BGLE rådgjevande komite.

Den argentinske San Martín-basen ligg på Barry Island.

Sjå òg
 Composite Antarctic Gazetteer
 Antarktiske øyar sør for 60 °S
 Scientific Committee on Antarctic Research
 kravområde i Antarktis

Kjelder
Denne artikkelen bygger på «Debenham Islands» frå ,  den 22. oktober 2012. 
 oppgav desse kjeldene: 
 
 

Øyar i Graham Land
Fallières Coast
Discovery Investigations

Discovery Investigations var fleire britiske forskingsekspedisjonar i Sørishavet for undersøking av kval. Dei vart finansiert av Colonial Office og organisert av Discovery Committee i London som vart skipa i 1918. Føremålet med undersøkingane var å skaffe eit vitskapleg grunnlag for forvaltinga av kvalførekomstane i Antarktis. Arbeidet resulterte i ny kunnskap om kval, krillen dei lever av og oseanografien i habitata deira. Undersøkingane pågjekk fram til 1951.

Laboratorium 
Landbaserte undersøkingar vart gjort på Sør-Georgia mellom 1925 og 1931, i eit marinbiologisk laboratorium på King Edward Point. Forskarane budde og arbeidde i bygningen, og vart transportert den snaue kilometeren over King Edward Cove til Grytviken for å studere kval som vart frakta i land av kvalbåtar.

Fartøy 
Forskingsfartøya som vart nytta var:
RRS «Discovery» frå 1924 til 1931
RRS «William Scoresby» frå 1927
RRS «Discovery II» frå 1929

Rapportar 
Resultat frå undersøkingane vart trykt i Discovery Reports. Dette var ein serie med mange små rapportar som vart utgjeve i 38 bind av Cambridge University Press og seinare Institute of Oceanographic Sciences. Den siste rapporten fanst i 1980.

Litteratur 
Discovery Investigations er skildra i følgjande bøker:
 Alister Hardy (1967): Great Waters, Collins
 F.D. Ommanney (1938): South Latitude Longmans
 John Coleman-Cooke (1963): Discovery II In The Antarctic
 Alfred Saunders (1950): A Camera in Antarctica, Winchester Publications, London

Kjelder
Denne artikkelen bygger på «Discovery Investigations» frå ,  den 22. oktober 2012.

Bakgrunnsstoff 
 Skanna kopiar av mange av rapportane er tilgjengelege ved Biodiversity Heritage Library.

Sør-Georgia
Antarktiske ekspedisjonar
Biologisk oseanografi
Delaite Island

Delaite Island  er ei øy som ligg 3 nautiske mil nordaust for Emma Island nord i den sentrale delen av Wilhelmina Bay, utanfor vestkysten av Graham Land. Ho vart oppdaga av Belgica-ekspedisjonen, 1897–99, under Gerlache, og vart namngjeven av han etter J. Delaite, som støtta ekspedisjonen økonomisk.

Sjå òg 
 Antarktiske og subantarktiske øyar

Kjelder
Denne artikkelen bygger på «Delaite Island» frå ,  den 22. oktober 2012. 
 oppgav desse kjeldene:

Øyar i Graham Land
Danco Coast
Deniau Island

Deniau Island er ei lita øy som ligg halvvegs mellom Darboux Island og Lippmann Islands, utanfor vestkysten av Graham Land. Ho vart oppdaga av Den franske antarktisekspedisjonen, 1908–10, og vart namngjeven av Jean-Baptiste Charcot etter ein monsieur Deniau, som donerte mange gåver til ekspedisjonen.

Sjå òg 
 Antarktiske og subantarktiske øyar

Kjelder
Denne artikkelen bygger på «Deniau Island» frå ,  den 22. oktober 2012. 
 oppgav desse kjeldene:

Øyar i Graham Land
Graham Coast
Detaille Island

Detaille Island er ei lita øy utanfor nordenden av Arrowsmith Peninsula i Antarktis. Frå 1956 til 1959 låg «Station W» frå British Antarctic Survey her. Ho vert i dag ofte vitja av cruiseskip i Antarktis.

Sjå òg 
 Composite Antarctic Gazetteer
 Antarktiske øyar sør for 60 °S
 SCAR
 kravområde i Antarktis

Kjelder
Denne artikkelen bygger på «Detaille Island» frå ,  den 22. oktober 2012. 
 oppgav desse kjeldene:

Bakgrunnsstoff

Øyar i Graham Land
Loubet Coast
Diamonen Island

Diamonen Island er ei øy som ligg nord for Moreno Rock i Gerlachesundet, utanfor vestkysten av Graham Land. Ho vart kartlagd av Belgica-ekspedisjonen under Gerlache, 1897–99. Øya vart kalla «Big Diamonen Island» av kaptein Skidsmo på «Graham» in 1921–22. The name was shortened by UK Antarctic Place-Names Committee i 1960.

Sjå òg 
 Antarktiske og subantarktiske øyar

Kjelder 

Øyar i Graham Land
Danco Coast
Dismal Island

Dismal Island er ei hovudsakleg isdekt øy og den største av Faure Islands, som ligg i Marguerite Bay utanfor vestkysten av Graham Land. Faure Islands vart oppdaga og først kartlagde i 1909 av Den franske antarktisekspedisjonen under Jean-Baptiste Charcot. Gruppa vart vitja og kartlagde i 1949 av Falkland Islands Dependencies Survey, som kalla denne øya opp etter den særs aude og livlause framtoninga.

Sjå òg 
 Antarktiske og subantarktiske øyar

Kjelder 

Øyar i Graham Land
Fallières Coast
Dodman Island

Dodman Island er ei øy 3,5 nautiske mil lang og som ligg 4 nautiske mil søraust for Rabot Island og 10 nautiske mil vest for Ferin Head, utanfor vestkysten av Graham Land. Øya vart kartlagd og namngjeven av British Graham Land Expedition, 1934–37, under Rymill.

Sjå òg 
 Antarktiske og subantarktiske øyar

Kjelder 

Øyar i Graham Land
Graham Coast
Duchaylard Island

Duchaylard Island er ei øy på vestsida av Grandidier Channel, som ligg 1 nautisk mil (2 km) søraust for Vieugue Island og 10 nautiske mil (18 km) vest for Cape Garcia, utanfor vestkysten av Graham Land. Ho vart oppdaga av Den franske antarktisekspedisjonen, 1903–05, og vart namngjeven av Jean-Baptiste Charcot etter Monsieur du Chaylard, fransk fullmekig minister i Montevideo i Uruguay.

Sjå òg 
 Antarktiske og subantarktiske øyar

Kjelder 

Øyar i Graham Land
Graham Coast
Dumbbell Island

Dumbbell Island er ei låg klipperik øy som ligg 1 nautisk mil (2 km) vest for Alamode Island i Terra Firma Islands, utanfor vestkysten av Graham Land. Øya vart kartlagd i 1948 av Falkland Islands Dependencies Survey, som gav ho dette namnet på grunn av forma. Dumbbell tyder «manual» eller «handvekt» på engelsk.

Sjå òg 
 Antarktiske og subantarktiske øyar

Kjelder 

Øyar i Graham Land
Fallières Coast
Dynamite Island

Dynamite Island er ei lita, låg, klipperik øy i Back Bay, som ligg 0,1 nautiske mil aust for Stonington Island, utanfor vestkysten av Graham Land. Ho vart først kartlagd av U.S. Antarctic Service, 1939–41, som kalla ho «Petrel Island», eit namn som ikkje vart godkjend fordi det alt eksisterte i Antarktis. Namnet Dynamite Island vart foreslått av Finn Rønne, leiaren for Ronne antarktiske forskingsekspedisjon, 1947–48; i 1947 var det naudsynt å sprenge ein passasje med dynamitt for skipet «Port of Beaumont, Texas» gjennom isen aust for denne øya.

Sjå òg 
 Antarktiske og subantarktiske øyar

Kjelder 

Øyar i Graham Land
Fallières Coast
Emma Island

Emma Island er ei øy med snøfrie, taggete fjelltoppar gjennom isen, som ligg 1,5 km aust for Louise Island og 6,5 km vest for Isla Nansen Sur i sørvest i innløpet til Wilhelmina Bay, utanfor vestkysten av Graham Land. Ho vart oppdaga av Belgica-ekspedisjonen, 1897–99, under løytnant Adrien de Gerlache, and kalla opp etter mora hans, Emma de Gerlache de Gomery.

Sjå òg 
 Antarktiske og subantarktiske øyar

Kjelder 

Øyar i Graham Land
Danco Coast
Emperor Island

Emperor Island er ei lita øy i Marguerite Bay, som ligg like nordaust for Courtier Islands i Îles Dion. Øyane i denne gruppa vart oppdaga og grovt kartlagde i 1909 av Den franske antarktisekspedisjonen. Denne øya vart kartlagd i 1948 av Falkland Islands Dependencies Survey og fekk dette namnet av UK Antarctic Place-Names Committee på grunn av eit lågt eid av stein og grus ved søraustenden av øya der keisarpingvinar overvintra.

Sjå òg 
 Antarktiske og subantarktiske øyar

Kjelder 

Øyar i Graham Land
Fallières Coast